**SZÓRÓLAP**

**AZ EMLÉKEZET HANGJA**

**2019. szeptember 01-én (vasárnap)** 21:00-kor a Krajczáros Alapítvány a partnereivel közösen megkezdte

„AZ EMLÉKEZET HANGJA” c. projekt megvalósítását

A TOVÁBBIAKBAN A KEZDÉS IDŐPONTJA NAPONTA: **19.00** óra (elfoglaltság kb. 15 perc)

**Projekt ciklus befejezése**: 2021. február 28.

**HELYSZÍN**: Fehérvár, az ún. fekvő katona emlékmű (Hősök tere – a Bazilika mögött)

**MEGVALÓSÍTÁS MÓDJA**:

- 18 hónapon át naponkénti gyakorisággal – a „magyar takarodó” dallamának eljátszása:

= a kürt, trombita, stb. hangszerek szakavatott (felkért illetve önkéntes) kezelőinek előadásában,

és/vagy

= esetenként a korszerű elektronikus technika beiktatásával megszólaltatni a hajdani katonaéálet mindennapi velejárójául szolgáló zeneművet: <https://www.youtube.com/watch?v=qcwmOrMf3-I>

- egyes jelesebb alkalmakkor (pl. november 11., Magyar Hősök Napja, július 18. – a fehérvári 17-esek emléknapja, stb.) a program kibővítésre kerül fúvós zenekar fellépéssel, korabeli katonanóta előadásával, versmondással, koszorúzással.

**Szívesen fogadunk és várunk** további javaslatokat, önkéntes jelentkezőket minden program elemhez.

**CÉLJA**: Székesfehérvár történelmi múltjára építve, a lakóiban bővíteni a katonaélet iránti köznapi ismereteket, újszerű módon felkelteni az érdeklődést és növelni a harctereken hazájukért életüket adó honvédeink emlékezete iránti programokban résztvevők körét.

Ez egyúttal érzékenyítő kulturális közösségi szolgáltatás program megvalósítás elsősorban fiatalok-idősek relációban. Továbbá egyedi módon, hagyományt megalapozandón hozzájárulni Székesfehérvár, mint katonaváros identitás erősítéséhez. Újabb katonai történelmi (kulturális) vonzerőt biztosítani a Székesfehérvárra látogatni kívánóknak, valamint az itt élő lakosoknak.

**VÁRT EREDMÉNY** 2021. márciusától:

- váljon önjáróvá e mostani kezdeményezés, gazdagodjon egy újabb színfolttal Székesfehérvár „katonaváros” jelzővel illetett hírneve,

- művészek, közte tanárok, diákok , amatőr és hivatásos zenészek közül sokan érezzék szükségét, hogy önkéntesként részeseivé váljanak egy ilyen nemes (éveken és városunk falain átívelő) programnak.

Tisztelt OLVASÓK, minden kedves – az általunk követett értékek iránt - SZIMPATIZÁLÓK!

KÉRJÜK ÖNÖKET:

- minél többen legyenek részesei e nemes program sorozatnak,

- inspirálják barátaikat, családtagjaikat, hogy váljanak részeseivé e hagyományteremtő szándékkal kezdeményezett projektnek,

- ismeretségi körükben, kommunikációs felületeiken szíveskedjenek közreadni ezen információkat.